Delmarvos pusiasalis

Delmarvos pusiasalis () arba tiesiog Delmarva – pusiasalis Jungtinių Amerikos Valstijų rytinėje pakrantėje, išsikišęs į Atlanto vandenyną tarp Česapyko įlankos rytuose bei Delavero upės, Delavero įlankos ir Atlanto vandenyno rytuose. Driekiasi iš šiaurės į pietus 290 km, plotis iki 110 km. Pusiasalis patenka į Delavero, Merilando ir Virdžinijos valstijų teritorijas (pavadinimas sukurtas pagal šių valstijų pavadinimus).

Pietinis pusiasalio galas (Keip Čarlzas) tiltais ir tuneliais (Česapyko įlankos tiltas-tunelis) per Fišermanso salą jungiasi su Norfolku (Virdžinija). Be to, pusiasalis su žemynu tiltu sujungtas ties Anapoliu. Šiaurėje pusiasalį nuo žemyno skiria Česapyko ir Delavero kanalas.

Verčiamasi paukštininkyste, žvejyba, turizmu, daržovių auginimu. Pagrindinis miestas – Solsberis (Merilandas). 2020 m. pusiasalyje gyveno ~818 tūkst. gyventojų.

 Šaltiniai 

Kategorija:JAV pusiasaliai
Kategorija:Merilandas
Kategorija:Virdžinija
Kategorija:Delaveras